recursal/SuperWikiNEXT-32B huggingface dataset:
**Артерн** (германски: *Artern*; до 2018 г. познат како *Артерн/Унштрут*) — мал град во округот Кифхојзер, во сојузната покраина Тирингија, Германија. Се наоѓа на вливот на реките Унштрут и Хелме, 12 километри јужно од Зангерхаузен. Има железнички линии до Ерфурт и Зангерхаузен. Железничката линија до Наумбург била прекината во декември 2006 година.

Географија
----------

### Местоположба

Артерн се наоѓа на Унштрут, која тече низ градот од југозапад он југоисток. Низводно од Артерн во Унштрут се влева Хелме. Градот се наоѓа на рамен терен, но во близина на повеќе ридски масиви.

Поради тоа, Артерн е едно од најсувите и најтоплите места во Тирингија. Годишниот просек на врнежи е само 457 мм; годишната просечна температура е 8,5 °C. Со 30 мм летни врнежи, Артерн бил трета најсува временска станица на Германска временска служба во Германија.

### Градски единици

Стариот град на Артерн се наоѓа на северниот брег на Унштрут. Се состои од две населби: градот Артерн на запад и селото Артерн на исток. Во 1832 година биле споени. Од XIX век, градот се развивал на исток кон железничката станица. Подоцна, се проширувал кон север кон Зангерхаузен, каде била подигната западната железничка станица како втора индустриска зона.

Покрај градското јадро, во градското подрачје влегуваат и местата Хајгендорф, Кахштет, Шенфелд и Фојгтштет.

Политика
--------

### Градски совет

Градскиот совет на Артерн бил избран на општинските избори на 26 мај 2019 година, што довело до следнава распределба:

|  |  |  |
| --- | --- | --- |
| **Партија / Листа** | **Места** | +/− |
| CDU | 5 | − 4 |
| Левица | 6 | − 1 |
| SPD | 2 | − 2 |
| NPD | 1 | neu |
| PU | 3 | нова |
| Жени и спорт (F/S) | 2 | нова |
| Спортско друштво (SV) | 1 | нова |

### Градоначалник

Градоначалничка од 2015 година е Кристине Цимер (CDU).

### Збратимени градови

Артерн е збратимен со следниве градови:

* Германија Ајнбек, Германија (од 1990 г.)
* Словачка Топољчани, Словачка (од 1992 г.)
* Франција Мазенгарб, Франција (од 1996 г.)

Галерија
--------

* Градското собраниеГрадското собрание
* Поранешната соланаПоранешната солана
* Железничката станицаЖелезничката станица
* Градската цркваГрадската црква

Наводи
------

1. ↑  Klimadiagramm von Artern
2. ↑  Mirko Krüger: *Der trockenste Ort Deutschlands.* In: *Thüringer Allgemeine.* 4. September 2018.

Надворешни врски
----------------

* Артерн на Ризницата ?
* Матична страница  (германски)

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Кифхојзер |
| --- |
|  |
| 
* Абтсбесинген
* Ан дер Шмике
* Артерн
* Бад Франкенхаузен
* Белштет
* Боркслебен
* Васерталебен
* Вестгројсен
* Волфершвенда
* Гехофен
* Гројсен
* Гросенерих
* Ебелебен
* Ецлебен
* **Зондерсхаузен**
* Калбсрит
* Кифхојзерланд
* Клинген
* Менхпфифел-Николаусрит
* Нидербеза
* Обербеза
* Оберхелдрунген
* Рајнсдорф
* Рокштет
* Рослебен-Вие
* Топфштет
* Требра
* Фрајенбесинген
* Хелбединдорф
* Холцзусра

 | Грб на Кифхојзер |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 153752905
* LCCN: n93009228
* GND: 4300124-5

 |

 |
**Британската традиционална вика** ― термин што се користи, главно во Соединетите Држави, за групирање на викански традиции со потекло од регионот Њу Форест во Англија. Терминот британска традиционалнав вика се користи за дефинирање на изворните традиции и обреди (обично со трага на потомство), за разлика од другите последователни викански облици. Ретко се користи од иницијанти во Обединетото Кралство, бидејќи има помалку алтернативни традиции од кои може да се разликува.

Најистакнатите од овие традиции се Гарднерската вика и Александриската вика, но исто така и други традиции кои тврдат дека имаат заедничка историја од Њу Форест. Овие достигнуваат дури во странство, како Соединетите Држави, со традиции како што е Сентралвелиската вика.

Терминот „вика" е добро потврден како староанглиски збор за „[машка] вештерка", а женскиот облик е „wicce" и двата постари облици на современата англиска „вештерка". Меѓутоа, во современа употреба, истото навлегло во говорниот лексикон со делата на Џералд Гарднер, со правописот „wica".

Поврзано
--------

* Вика

Наводи
------

1. ↑  Wiktionary:Witch
2. ↑  Gerald Gardner, *Witchcraft Today*, ISBN 0-8065-2593-2
3. ↑  Gerald Gardner, *The Meaning of Witchcraft*, ISBN 1-57863-309-5

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Валавница во Бистрица** (општина Петровац на Млави), има статус на споменик на културата. Изградена е кон крајот на 19 век во атарот на селото Бистрица, малку надвор од населбата, во месноста наречена Љештар и припаѓала на семејството Томашевиќ, а се користела за преработка и валање на ткаенина. Таа имала правоаголна форма со димензии 7,70 x 4,30 м. Била изградена делумно од кршени речни камчиња и делумно од дрвени штици а малтарена со малтер од кал. Покривот е на две води. едниот дел е покриен со ќерамидни, а другиот дел има бибер плочка.

За разлика од другите валалници кои се наоѓаат во селото и имаат една просторија, оваа валавница има две соби. Едната од нив служела за живеење во времето на обработката на ткаенината, а другиот се користел за преработка на материјали. Овој втор дел е направен од дрвени штици. Содржел котел за загревање вода, сандак, столбови и чекани. Чеканите се поврзани со систем на лостови со надворешно големо дрвено тркало. Дотекот на вода од јазот била на висина од околу 3 м. во однос на тркалото, од внатре се регулирал со лост на чиј крај има сечило, кое ја отвора и затвора водата.

Ваљавица била рехабилитирана во осумдесеттите години со средства на Република Србија, но денес повторно е запуштена.

Поврзано
--------

* Список на споменици на културата во Браничевската област
* Споменик на културата од големо значење

Наводи
------

1. ↑  „Републички завод за заштиту споменика културе Смедерево/Ваљавица у крају званом Љештар у атару села Бистрица". Архивирано од изворникот на 28. 12. 2014. Посетено на 26. 12. 2014. Проверете ги датумските вредности во: `|accessdate=, |archive-date=` (help)

Надворешни врски
----------------

* Портал: Србија

* „Ваљавица во Бистрица - културни споменици во Србија".САНУ (на српски).
* Републички завод за заштита на спомениците на културата - Белград Архивирано на 6 февруари 2021 г.
* Список на споменици
* Републички завод за заштита на спомениците на културата-Белград / База на недвижен културен имот
**Буквален превод,** директен превод или превод од збор до збор — превод на текст од еден јазик на друг, збор по збор (латински: *verbum pro verbo*).

Истражување на верноста
-----------------------

Во случајот на светите текстови, имало обиди за буквални преводи заради автентичност и верност на изворните текстови. Ова е на пример случајот со буквалниот превод на Библијата на англиски од изворните хебрејски и грчки текстови објавени во 1862 година од самоукиот шкотски библиски научник Роберт Јанг (1822–1888). Роберт Јанг во својот предговор пишува: „Словото Божјо е застарено поради традициите на луѓето" .

Автоматски превод
-----------------

Раните машински преводи (барем од 1962 година ) биле познати по овој вид на превод бидејќи тие едноставно користеле база на податоци на зборови и нивни преводи. Подоцна, имало обиди да се користа вообичаени изрази, со што се подобрила граматичката структура и биле вклучени идиоматските изрази, но со многу зборови оставени на изворниот јазик. За превод на синтетички јазици неопходни се морфосинтаксички анализатор и синтисајзер.

Најдобрите системи денес користат комбинација од горенаведените технологии и применуваат алгоритми за што поверно да дојдат до „природниот" звук на преводот. На крајот на краиштата, професионалните преведувачки агенции кои користат машински превод го користат како алатка за создавање груб превод кој потоа се уредува од човечки, професионален преведувач.

Наводи
------

1. ↑  „Young's Translation: Publisher's Note and Preface (La traduction de Young : note de l'éditeur et préface)" (англиски). 1898. Посетено на 7 janvier 2020. Проверете ги датумските вредности во: `|accessdate=` (help)
2. ↑  John Hutchins (juin 1995). „"The whisky was invisible", or Persistent myths of MT" (PDF) (англиски). MT News International. стр. 17-18. Архивирано од изворникот (PDF) на 2020-04-04. Посетено на 2023-06-26. Проверете ги датумските вредности во: `|date=` (help)
Демонстрација на надолжна операција на тркалање.
**Валавница** — индустриски производствен погон во склоп на железарниците и челичарниците односно металуршките фабрики кој е специјалициран за обработка преку валање на металните профили со што се обликува нивната дебелина и големина. Постојат два вида на валавници во секоја железарница: *топла* каде железото и челикот се валаат топли и усвитени во вид на полуфабрикати од дебели лимови веднаш штом излезат од процесот на леење во леарница и *ладна* валавница каде се валаат тенки и дебели лимови со различна големина според нарачката и нивната натамошна производствена употреба во металската и металопреработувачката индустрија. Во Македонија производствени погони ладна и топла валавница (денес приватизирани) во рамки на металуршкиот индустриски комбинат Рудници и железарница „Скопје".

Производствен процес
--------------------

Железото и челичните лимови се валаат на посебни видови машини - валјаци каде се поставуваат со кранови и кои носат кон преси за обликување на дебелината и големината. Во Валавницата за ленти производниот процес се одвива во две производни линии: Валачка пруга и Линија на сечење. Слабовите од складиште со кран се поставуваат на влезните групни валци за вложување, и со потисните машини се вложуваат во печките, каде се загреваат до температура за валање (1260ºС). Слабот од печка паѓа на транспортните валци со кои се транспортира до валачкиот предстан, валачкиот предстан го редуцира слабот во предтрака со дебелина од 25÷32 мм. од предстанот предтраката се транспортира во завршните валачки станови каде се редуцира до бараната дебелина (од 1,8 до 12 мм), по извршената редукција во завршните валачки станови, добиената трака се транспортира во намотачите каде се намотува во калеми, калемите од намотачите со количка, превртувач и траверза се поставуваат на одводната транспортна трака (конвер), од одводната транспотрна трака калемите према намената се транспортираат за линијата на сечење, ладна валалница или на складиште за калеми.

Галерија
--------

* Ладна валавница за тенки лимови во железарницата во СкопјеЛадна валавница за тенки лимови во железарницата во Скопје
* Ладна валавница за тенки лимови во железарницата во СкопјеЛадна валавница за тенки лимови во железарницата во Скопје
* Валјаци за валање во железарницата во СкопјеВалјаци за валање во железарницата во Скопје
* Валјаци за валање во железарницата во СкопјеВалјаци за валање во железарницата во Скопје
* Влез во ладната валавница во железарницата во СкопјеВлез во ладната валавница во железарницата во Скопје

Наводи
------

1. 1 2 3  „РЖ „Валавница за ленти" - техничко-еколошки елаборат" (PDF). 2014. Посетено на 26 октомври 2018.
**Артур Адамов** (француски: *Arthur Adamov*, роден на 23 август 1908

 во Кисловодск - починал на 15 март 1970

 во Париз) — француски писател од ерменско потекло.

Биографија
----------

Артур Адамов потекнува од богато семејство кои имале нафтени ресурси во Касписко Море, но тоа наскоро исчезнало поради коцкањето и големите долгови на неговиот татко, како и национализацијата на имотот по Октомвриската револуција. По Кисловодск, Баку, Женева и Мајнц, тој се населил во Париз, каде останал до крајот на неговиот живот. Тој бил политички активен со левичарска политичка ориентација.

Драма започнал да ја пишува по Втората светска војна. Тој пишувал и песни: „Пародија" (1947), „Инвазија" (1949), „Голем и мал маневар" (1950) „Професор Таран" (1953), „Пинг-понг" (1955), „Паоло Паоли" (1957), „Пролет 71" (1960) итн. Во своето дело ја драматизира континуирано очајната потрага по смислата на човекот. Заедно со Семјуел Бекет и Ежен Јонеско се смета за основач на театарот на апсурдот
. За разлика од нив двајца, Артур Адамов не се здобил со светска слава во текот на неговиот живот.

Во прилог на драматургијата, тој напишал неколку раскази, автобиографска проза, драми и есеи. Адамов бил и голем преведувач од руски и германски јазик.

Творештво
---------

Творењето Артур Адам било формирано под силно влијание на експресионизмот, надреализмот, прозата на Кафка и драмска уметност на Аугуст Стриндберг, Антонен Арто и Бертолт Брехт. Во неговите дела се истражуваат безнадежноста на човекот во потрага по смисолот. Тој во своите дела континуирано го правел, често вметнувајќи црн хумор.

Неговите драмски текстови се тесно поврзани со театарските претстави. Во неговите драми тој често се потпира на визуелни и звучни ефекти, кои функционираат како буквална застапеност на несвесното и свесното. Покрај драма, Артур Адамов пишувал и раскази, автобиографска проза и бројни статии и есеи за театар. Адамов бил и плоден преведувач од руски на германски и француски јазик.

Дела
----

* *L'Aveu*
* *La Parodie*
* *L'Invasion*
* *La Grande et la Petite Manoeuvre*
* *Le Sens de la Marche*
* *Tous contre tous*
* *Le Professeur Taranne*
* *Le Ping-Pong*
* *Paolo Paoli*
* *Le Printemps '71*
* *La Politique des Restes*
* *Ici et Maintenant*
* *Sainte Europe*
* *M. le Modéré*
* *Off Limits* (1969)
* *Si l'été revenait*

Наводи
------

1. ↑  „Absurdism". Архивирано од изворникот на 2016-03-08. Посетено на 31 January 2015.
2. ↑  „Arthur Adamov: Encyclopedia Britannica". Encyclopedia Britannica. Посетено на 31 January 2015.
3. ↑  Keith Reader (2006). *The Abject Object: Avatars of the Phallus in Contemporary French Theory, Literature and Film*. Rodopi (бара претплата). стр. 81.

Надворешни врски
----------------

Видео интервју со Артур Адамов
**Гертруда Далгрен** (1931–2009) — шведски ботаничар. Родена е во Клипан во Сканија, а по дипломирањето на универзитетот во Хелсингборг отишла на Лундскиот универзитет на постдипломски студии. Таму се стекнала со магистер по хемија и биологија. Таа била омажена за нејзиниот колега ботаничар Ролф Далгрен (1932–1987), кој загинал во сообраќајна несреќа. Гертруда Далгрен имала три деца, Елизабет, Карин и Андерс.  Таа починала во февруари 2009 година на 78-годишна возраст.

Кариера
-------

Во Лунд, Гертруда Далгрен продолжил со студии по систематска ботаника. Хенинг Вајмарк, кој бил претседател на Систематска ботаника, иницирал нова линија на истражувања во средината на 1950-тите, во областа на биосистематиката, која ќе стане избрано поле на Гертруда Далгрен и за која ќе добие меѓународно внимание. Таа го стекнала својот докторат во 1967 година за нејзината работа на родот *Sanguisorba*, а особено за два шведски вида, *S. officinalis* и *S. minor*. Таа била назначена на позицијата вонреден професор на Лунд и ја продолжила својата работа во биостематиката, со посебен интерес за *Ранункулус*  и *Еродиум* и уредувала учебник за систематска ботаника, кој подоцна бил преведен на германски јазик.  Во 1979 година била назначена за шеф на одделот за систематска ботаника во Лунд, позиција што ја извршувала до 1987 година, кога, по смртта на нејзиниот сопруг, се свртела кон продолжување на неговата работа на таксономијата на ангиоспермите.  Во 1992 година е избрана за *Kungliga Fysiografiska Sällskapet i Lund* ( Кралско физиографско друштво во Лунд ).

Наводи
------

1. ↑  van Wyk 1987. sfn error: no target: CITEREFvan\_Wyk1987 (help)
2. 1 2  Runemark & Björkqvist 2009. sfn error: no target: CITEREFRunemarkBjörkqvist2009 (help)
3. ↑  Dahlgren & Cronberg 1996. sfn error: no target: CITEREFDahlgrenCronberg1996 (help)
4. ↑  Dahlgren 1976. sfn error: no target: CITEREFDahlgren1976 (help)
5. ↑  Dahlgren 1989. sfn error: no target: CITEREFDahlgren1989 (help)
Валаамски манастир
Локацијата на манастирот.
Новиот Валаамски манастир во Финска.
**Валаамски манастир е** манастир на руската Православна Црква, кој се наоѓа на Валаамскиот архипелаг на остров во езерото Ладога, во провинцијата Карелија.

Име
---

Зборот Валаам доаѓа од угрофинскиот јазик и значи „северна земја".

Историја
--------

Според некои извори, манастирот бил основан за време на Апостол Андреја. Денес, како датум на основање се споменува 1407 година. Друга теорија вели дека грчки монах од 10 век Сергеј Валаамски го основал манастирот со својот другар Херман.

Валаамскиот манастир бил најсеверната точка на Православната црква. Во 16 век, за време на Руско-шведската војна, бил разурнат од Швеѓаните, кога биле убиени и многу монаси од манастирот. Напади од Швеѓаните имало и во 1611 и 1715 година, кога манастирот бил и изгорен. Границата во тоа време била на средина на езерото Ладога. Во XVIII век манастирот бил обновен, а во 1812 година влегол во рамките на Големото кнежевство Финска, кое било дел од Руската Империја.

Во 1917 година,Финска станува независна, аФинската православна црква, која претходно била под Руската патријаршија, станала автономна под Цариградската патријаршија. Така, Валаамскиот манастир едно време бил најважен храм на Финската православна црква. Литургијата од црковнословенски јазик се променила на фински јазик, а календарот од јулијански на грегоријански. Овие промени беа спорни за монашката заедница во манастирот.

За време на Втората светска војна, Финците го евакуирале манастирот, кога 150 монаси побегнале во внатрешноста на ФИнска, и основале Нов Валаамски манастир во градот Хејнавези (Heinävesi), кој денес е единствен православен манастир на Финската православна црква.

По падот накомунизмот Валаамскиот манастир во1989 година  бил под покровителство на рускиот патријарх Алексиј II, кој често го посетувал манастирот.

Валаамскиот манастир денес е познат по одличниот машки хор, составен од пет члена. Хорот со своите патувања и настапи по светот собира пари за обнова на манастирскиот комплекс.

Посета на манастирот
--------------------

Годишно манастирот го псоетуваат околу 100 илјади поклоници и туристи.

Надворешни врски
----------------

* Валаамски манастир на Ризницата
* Официјална страница на Валаамскиот манастир

Наводи
------

1. ↑  "Ortodoksinen kirkko Suomessa, ed. by Fr.Ambrosius and Markku Haapio (1979) p. 274–175
2. ↑  "Orthodoxy in Finland; past and present" edited by V.Purmonen (1984) p.38
Герхард Генцен
**Герхард Карл Ерих Генцен** (24 ноември 1909

 - 4 август 1945

) e германски математичар и логичар. Тој направил големи придонеси во темелите на математиката, теорија на докази, како и за природната дедукција. Починал во 1945 година по Втората светска војна, бидејќи имал забрана за храна, откако бил уапсен во Прага.

Живот и кариера
---------------

Генцен бил студент на Пол Бернајс во универзитетот во Гетинген. Бернајс бил отпуштен како "не-аријан" во април 1933 година и затоа Херман Вајл формално дејствувал како негов претпоставен. Генцен се приклучил на Sturmabteilung во ноември 1933 година, иако тој во никој случај не бил принуден да го стори тоа. Сепак, тој продолжил да контактира со Бернајс до почетокот на Втората светска војна. Во 1935 година, тој кореспондирал со [(Абрахам Френкел)] во Ерусалим и бил вмешан со сојузот на нацистичките наставници како оној кој "држи контакти со Избраниот народ".

Помеѓу ноември 1935 и 1939 година тој бил асистент на Дејвид Хилберт во Гетинген. Генцен се приклучил на нацистичката партија во 1937 година. Во април 1939 Гензен се заколнал за лојалност кон Адолф Хитлер, како дел од неговото академско назначување. Од 1943 година бил учител на Универзитетот во Карл-Фердинанд во Прага.

Генцен бил уапсен за време на востание во Прага против окупаторските германски сили на 5 мај 1945 година. Тој, заедно со остатокот од персоналот на германскиот универзитет во Прага, бил предаден на руските сили. Поради неговото минато здружување со СС, НСДАП НСД Дезентенбунд, Генцен бил притворен во затворски камп, каде што умрел од неисхранетост на 4 август 1945 година.

Работа
------

Главната работа на Генцен била во темелите на математика, во теоријата на докажување, како и во природната дедукција. Неговата теорија за намалување на елиминацијата е камен-темелник на теоретската семантика, заедно со подоцнежната работа на Лудвиг Витгенштајн, ја сочинуваат појдовната точка за инференцијалната семантика на улоги.

Еден од документите на Генцен имал втора публикација во идеолошката "Германска математика", која ја основал Лудвиг Бибербах, кој ја промовирал математиката „Ариев".
**Безобразноста** е дел од моралот. Тој е релативна и променлива категорија на фрази, акции и постапки кои се општествено неприфатливи, и тоа на високо ниво на неприфатливост. Најчесто безобразноста се констатира од страната на едно или повеќе лица, како некое дејствие (кажан збор, сторена работа) кое било сторено од страна на друго лице или лица, а кое дејствие е неприфатливо за констатирачите на сторениот безобразлук.

Употребата како придавка е (неколку примери):

* „Ти си безобразен" - кога е насочено кон одреден сторител на одредено или неодредено неприфатливо дејствие;
* „Ова е безобразност" - кога е насочено кон неодреден сторител на конкретно неприфатливо дејствие;

Безобразноста е променлива и релативна подгрупа на моралните норми. Тој е релативен, бидејќи кај различните општествени групи (малцинства, нации) постои различен вид на дејствија кои спаѓаат во категоријата „безобразност".

Тој е променлив бидејќи поради промената на општествената структура со текот на времето, се менуваат и моралните норми на општеството, а со нив и безобразноста.

Пример за релативноста:

* Во Иран и повеќето други муслимански земји е безобразно да се говори за голотија и секс, а во западниот свет не е таков случај (или не се смета за безобразно, туку само за некултурно).

Пример за променливоста:

* Порано, во Македонија било безобразно љубовните двојки да се бакнуваат на отворено, а денес не е.
Јазично стебло на балтословенските јазици.
**Балтословенските јазици** се група јазици составени од две големи индоевропски јазични групи, односно од словенските и балтичките јазици. Балтичките и словенските јазици споделуваат неколку јазичарички елементи кои не можат да се пронајдат кај останатите индоевропски јазици, што посочува дека овие јазици имале еден ист развој и предок. Сепак, во научната јавност има поделба за тоа од која природа е врската меѓу овие јазици, односно некои јазичари тврдат дека оваа врска е генеолошка, а други тврдат дека тие заеднички одлики се како резултат на контактот на јазиците.

Во науката се пробало да се реконструира прабалтословенскиот јазик, кој е директен потомок на праиндоевропскиот јазик. Таквата реконструкција на овој хипотетичен јазик била извршена преку споредба и анализа на гласовите и акцентите на современите балтички и словенски јазици.

Наводи
------

1. 1 2  Young (2006) harvcoltxt error: no target: CITEREFYoung2006 (help)

Поврзано
--------

* Балтички јазици
* Словенски јазици
* Прасловенски јазик

Надворешни врски
----------------

* Балтословенската акцентација
* Трубачев О. Бернштейн С. (2005), „Отрывки о балто-южнославянских изоглосах", *Сравнительная грамматика славянских языков* (руски), Moscow: Наука (Бернштајн и Трубачев за балстословенските изоглоси)

|  |  |
| --- | --- |
| Stub icon | *Оваа статија поврзана со индоевропските јазици е никулец. Можете да помогнете со тоа што ќе ја проширите.** п
* р
* у
 |
*Costus villosissimus*
 *Rhynchanthus johnianus*
**Гертруд Бартуш** (починала во Минхен, јануари 1917 година) била германска ботаничка илустраторка.позната по нејзините табли во „Fragmenta Phytographiae Australiae Occidentalis" (1904) од FLEDiels & E.Pritzel, „Flora der deutschen Schutzgebiete". (1901) од Шуман, К.М. и Лаутербах, К. и „Флора на Јужна Африка" на Рудолф Марлот. Таа понекогаш била мешана со Гертруд Фукс-Хенел, сопругата на Карл Адолф Георг Лаутербах.  Работела во Ботаничкиот музеј во Берлин.

Наводи
------

1. ↑  Verstorbene Mitglieder. Botanischen Vereins der Provinz Brandenburg volume 58 (1916) page 227
2. ↑  Hewson, Helen. „Bartusch, G.". *Anbg.gov.au*. Посетено на 2017-06-07.
3. ↑  „Licuala beccariana (Schumann & Lauterb.) Furtado [as Dammera ramosa Schumann & Lauterb.]". *Plantillustrations.org*. Посетено на 2017-06-07.
4. ↑  Schuster, Julius (1911). *Monographie der fossilen Flora der Pithecanthropus-Schichten*. Munich: Royal Bavarian Academy of Sciences. стр. 3. doi:10.5962/bhl.title.7643.
**Ватерзој** е чорба која потекнува од Белгија поточно регионот на Фландрија.Вториот дел од името произлегува од среднохоландските термини "сод", "зо (о) де" и "саѓи", зборови што се однесуваат на дејството на вриење или состојките што се варат. Понекогаш се нарекува Генте Вотерзуи, кој се однесува на белгискиот град Гент каде што потекнува. Оригиналното јадење е често направено од риба, од слатка вода или море (познато како *Viszooitje*), иако денес пилешко *Ватерзој (Кипенватерзој)* е почесто. Најприфатената теорија е дека реките околу Гент станале премногу загадени и рибите таму исчезнале. Карло V, светиот римски цар го јадел богатото јадење, дури и откако страдал од гихт.

Вариетети
---------

Сите верзии се засноваат на супа-база на жолчка од јајце, крем и задебелена супа од зеленчук. Самата чорба содржи риба или пилешко, зеленчук, вклучувајќи моркови, кромид, праз, компири и билки како што се магдонос, мајчина душица, листовите од заливот и мудрец.

### Риба

Првобитно, бурбот бил користен, но оваа риба исчезнала од реките до нејзиното неодамнешно враќање поради напорите за зачувување. Денес се користат риби како јагула, штука, крап и бас, иако може да се користат и други риби, како што се треска, монархија или сапуница. *Gentse Waterzooi van Tarbot* вклучува турбот.

### Месо

Пилешкото е популарна алтернатива на рибата во рецептот, иако останатите состојки остануваат исти.

Поврзано
--------

* Белгиска кујна
* Список на чорби

Наводи
------

1. ↑  Patricia Carson, *Fair Face of Flanders* (Belgian Art Research Institute, 2001), p. 124.
2. ↑  „Le Waterzooi Gantois (cuisine de Gand)". La Bonne Cuisine. Архивирано од изворникот на 2020-10-04. Посетено на 11 March 2013.
**Геслото на Европската Унија** (ЕУ) е латинскиот израз ***In varietate concordia***, слободно преведено на македонски како Обединети во различноста.

Ова гесло е инспирирано е од верзијата на латински јазик, осмислена од Ернесто Теодоро Монета, Италијанец добитник на Нобеловата награда: *In varietate concordia* односно *In varietate unitas*. Геслото е усвоено во 2000 година и е еден од најновите симболи на Европската Унија, заедно со химната и знамето на Европа. Геслото е официјално преведено на сите 24 официјални јазици на Европската Унија.

Водечката мисла во овој случај е дека преку Европската Унија, Европејците се обединиле да работат за мир и просперитет, збогатени од многуте различни култури, традиции и јазици на континентот.

Следуваат официјалните преводи на геслото на 24-те официјални јазици на ЕУ:

|  |  |  |
| --- | --- | --- |
| * англиски: *United in diversity*
* бугарски: *Единство в многообразието*
* германски: *In Vielfalt geeint*
* грчки: *Ενωμένοι στην πολυμορφία*
* дански: *Forenet i mangfoldighed*
* естонски: *Ühinenud mitmekesisuses*
* ирски: *Aontaithe san éagsúlacht*
* италијански: *Unità nella diversità*
 | * латвиски: *Vienota dažādībā*
* литвански: *Suvienijusi įvairovę*
* малтешки: *Magħquda fid-diversità*
* полски: *Zjednoczona w różnorodności*
* португалски: *Unida na diversidade*
* романски: *Uniți în diversitate*
* словачки: *Zjednotení v rozmanitosti*
* словенечки: *Združena v raznolikosti*
 | * унгарски: *Egység a sokféleségben*
* фински: *Moninaisuudessaan yhtenäinen*
* француски: *Unie dans la diversité*
* холандски: *In verscheidenheid verenigd*
* хрватски: *Ujedinjeni u različitosti*
* чешки: *Jednotná v rozmanitosti*
* шведски: *Förenade i mångfalden*
* шпански: *Unida en la diversidad*
 |

Наводи
------

1. ↑  „The EU motto". *European Union* (англиски). 16 јуни 2016. Посетено на 2 јануари 2021.
**Безмијалем султан** (1807 - 2 мај 1853

) — сопруга на османлискиот султан Махмуд II и валиде султан на нејзиниот син Абдул Меџит I.

Според некои извори таа имала руско потекло и била Евреинка, роденото име и било Сузи, а нејзниот татко се викал Леон.. Според други пак таа имала грузиско потекло.

Во времето кога нејзиниот син станал султан таа ја зазела позицијата валиде султан и тоа во периодот од 1839 до 1851 година. Во текот на нејзиното владеење таа имала политичко влијание и често нејзиниот син и неговите министри ја консултирале за државните работи.

Таа е позната по своето покровителство и изградба на неколку објекти како на пример летната палата во Јилдиз и џамијата Долмабахче.

Наводи
------

1. 1 2  Ali Kemal Meram, "Padişah anaları", 1977 p. 399 (турски)
2. ↑  „Bezmi Alem Valide Sultan, Gürcistan Dostluk Derneği". Архивирано од изворникот на 2013-11-02. Посетено на 2013-02-09.
3. ↑  „Bezmiâlem Valide Sultan, Bezmiâlem Vakıf Üniversitesi Tıp Fakültesi Hastanesi". Архивирано од изворникот на 2012-06-06. Посетено на 2013-02-09.
4. ↑  The Private World of Ottoman Women by Godfrey Goodwin, 2007, стр .157
Филмскиот плакат за Бамби (1942)
**Бамби** (англиски: *Bambi*) — американски цртан-филм од 1942 година во производство на компанијата *Walt Disney Pictures*. Филмот бил премиерно прикажан на 13 август 1942 и бил петти филм на компанијата на Волт Дизни.

Главните ликови се Бамби, бело-опашест елен, неговите родители (Големиот кнез од шумата и неговата анонимна мајка), неговите пријатели Тампер (зајакот со розов нос), и Цвет (смрдливко), и неговата другарка од детството и идна партнерка, Фалин. За потребите на филмот, Дизни си земаа слобода да го променат Бамби во елен со бела опашка, иако според книгата Бамби бил срна, но бидејќи срни не живеат во САД, а бело-опашестиот вид елени бил повеќе познат кај Американците се одлучиле на таков чекор. Филмот добил три номинации за Оскар: за *Најдобар звук* (Сем Слајфилд), за *Најдобра песна* (за „Love Is a Song" испеана од Доналд Новис) и за *Најдобра мелодија*.

Во јуни 2008 година, Американскиот филмски институт ја претстави списокот на *Најдобрите десет филмови* во секој од десетте класични американски филмски жанрови, каде право на глас имаа над 1.500 луѓе од филмската индустрија. „Бамби" се најде на третото место во категоријата анимирани филмови.

 *Оваа статија за американски филм е никулец. Можете да помогнете со тоа што ќе ја проширите*.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 208708906
* LCCN: n90631945
* GND: 4344073-3

 |

 |
Запален череп како симбил на фестивалот
**Вакенски фестивал** (германски: *Wacken Open Air*) е музички фестивал на музичкиот правец хеви метал, кој за првпат се одржал во 1990 година, а оттогаш се одржува секоја година во првиот викенд на август во Вакен, Шлезвиг-Холштајн. На фестивалот се застапени речиси сите видови на хард-рок и метал. Фестивалот денес е еден од најголемите фестивали на хеви метал во светот, како и еден од најголемите фестивали на отворено во Германија. Во периодот 2011-2018, бројот на учесници бил околу 85.000 луѓе, од кои 75.000 посетители со платени влезници. Во 2018 година фестивалот се одржал од 2-4 август. Во 2019 година, фестивалот е планирано да се одржи од 1-3 август.

Надворешни врски
----------------

* Официјално мрежно место
* Вакенско радио
* Мрежно место на ICS
* Историја на фестивалот со список на групи коишто настапиле
* Wacken Open Air: Das legendäre Heavy Metal-Festival - Wie geht das? - Reportage - NDR на YouTube Wacken Open Air: Das legendäre Heavy Metal-Festival - Wie geht das? - Reportage - NDR на YouTube

Наводи
------

1. ↑  „*Metal-Festival-Landkarte* – Disctopia Metal Webzine". Архивирано од изворникот на 2016-08-12. Посетено на 2019-05-11.
**Гестапо** (гермснки изговор: [ɡeˈstaːpo, ɡəˈʃtaːpo] ( слушнете)), кратенка од ***Geheime Staatspolizei*** (Тајната државна полиција), била официјалната тајна полиција на Нацистичка Германија и европските делови окупирани од неа.

Таа била формирана од Херман Вилхелм Геринг во 1933 година со комбинирањето на различни безбедносни агенции на Прусија во една организација. Почнувајќи од 20 април 1934 година таа била предадена кон админстрацијата на Шуцштафелот и националниот водач Хајнрих Химлер, кој во 1936 година бил назначен за шеф на германската полиција (*Chef der Deutschen Polizei*) од Адолф Хитлер, при што Гестапо станала национална наместо прусиска државна агенција. За време на Втората светска војна, Гестапо имала важна улога во нацистичкиот план „Конечно решение" за истребување на евреите од Европа.

Наводи
------

1. ↑  Gellately 1992, стр. 44. sfn error: no target: CITEREFGellately1992 (help)
2. ↑  Miller 2006, стр. 502. sfn error: no target: CITEREFMiller2006 (help)
3. ↑  Yerger 1997, стр. 235. sfn error: no target: CITEREFYerger1997 (help)

|  |  |
| --- | --- |
| Stub icon | *Оваа статија поврзани со Третиот Рајх е никулец. Можете да помогнете со тоа што ќе ја проширите.** п
* р
* у
 |
**Мостот Ватерло** (англиски: *Waterloo Bridge*) е мост кој се наоѓа над реката Темза во Лондон, Англија. Мостот се наоѓа помеѓу мостот Блекфрајарс и Хангерфорд. Овој мост ги поврзува Вестминстер и Ламбет.

Името на мостот произлегува од британската победа во Битката кај Ватерло во 1815 година. Првиот мост бил изграден во 1809-1810 година, од страна на Џон Рене. Денешниот мост пак бил изграден во 1945 година. Овој мост е сличен на Лондонскиот мост. Како една од најкарактерните разлики е тоа што мостот Ватерло има четири столбови, а Лондоснкиот два.

На овој мост, во 1978 година бил убиен бугарскиот писател Ѓорги Марков, по нарачка на бугарската Државна сигурност.

Наводи
------

1. ↑  Waterloo Bridge
2. ↑  „Мосты Лондона. Ватерлоо". Архивирано од изворникот на 2010-05-12. Посетено на 2010-08-29.
**Даниел Карвахал Рамос** (шпански: *Daniel Carvajal Ramos*), (Леганес, 11 јануари 1992

) - шпански фудбалер, кој игра како десен бек и настапува за шпанскиот Реал Мадрид.

Клупска кариера
---------------

### Реал Мадрид Кастиља

Карвахал влегува во академијата на Реал Мадрид на десетгодишна возраст и игра во сите формации на клубот. Во текот на 2010 година стига до вториот тим на клубот – Реал Мадрид Кастиља.

Во својата прва сезона за резервниот тим, Карвахал станува стартер и ја презел капитенската лента. Во следната сезона, 2011/12, одигрува 38 натпревари и постигнува два гола, помагајќи му на тимот да се врати во Сегунда дивисион после петгодишно отсуство.

### Бајер Леверкузен

На 11 јули 2012 година, Карвахал преминува во германскиот Бајер Леверкузен, со договор на 5 години. Клаузула во договорот за продажба му дава право на Реал да си го врати Карвахал за сума од 6,5 милиони евра по една сезона, 7 милиони евра по две и 8 милиони евра по три сезони.

Карвахал дебитира за Леверкузен на 1 септември 2012 година со победата со 2 : 0 на домашен терен против Фрајбург. На 25 ноември 2012 година го постигнува својот прв гол за клубот, постигнувајќи го вториот гол за победа од 2 : 1 над Хофенхајм.

### Реал Мадрид

Во 2013 година преминува во тимот на Реал Мадрид за сума од 6,5 милиони евра, согласно клаузулата од договорот за трансфер со Бајер Леверкузен. На 8 јули 2015 година го обновува договорот со Реал Мадрид до 30 јуни 2020 година.

Репрезентативна кариера
-----------------------

Карвахал настапува за Шпанија до 18 години, Шпанија до 19 години и Шпанија до 21 година, а на 2 септември 2014 година дебитира за првиот тим на репрезентацијата на Шпанија на пријателскиот меч со репрезентацијата на Франција загубен со 1 : 0 на гости.

Успеси
------

### Клупски

 Шпанија Реал Мадрид Кастиља
* Сегунда дивисион Б: **2011/12**

 Шпанија Реал Мадрид

* Куп на Шпанија **(1)**: 2013/14
* Лига на шампионите **(2)**: 2013/14, 2015/16
* Суперкуп на Европа – **(1)**: 2014
* Светско клупско првенство – 2014

### Национални

* Европско првенство во фудбал за играчи под 19 години: **2011**

Наводи
------

1. ↑  El Bayer Leverkusen confirma el fichaje de Carvajal; Abc.es
2. ↑  Comunicado Oficial: Carvajal
3. ↑  Carvajal, en el Real Madrid hasta 2020
4. ↑  France 1 – 0 Spain
5. ↑  France 1 – 0 Spain: Chelsea striker Loic Remy inflicts more misery on Vicente del Bosque as Les Bleus run out deserved winners
6. ↑  New era stutters for Spain

Надворешни врски
----------------

* Профил на BDFutbol
* Профил на мрежното место на Реал Мадрид
* Профил на Transfermarkt
|  |
| --- |
| Дел од темата
**Ислам**

**Историја на исламот** |
| **Верувања и обичаи** |
| Божје единство  Вероисповед  Молитва • Пост  Аџилак • Добротворност |
| **Главни дејци** |
| Мухамед 
Али • Абу Бакр
Дружината на Мухамед 
Семејството на Мухамед
Исламски пророци |
| **Текстови и Закони** |
| Куран • Хадис • Шеријат  Исламско право • Теологија  Мухамедовите биографии |
| **Гранки на исламот** |
| Сунизам • Шиизам • Суфизам  |
| **Социополитички аспекти** |
| Академци • Филозофија  Уметност • Науки  Архитектура • Градови  Календар • Празници  Жените во исламот • Водачи  Политика • Џихад • Либерализам  |
| **Поврзано** |
| Исламски лексикон 
Индекс на статии за исламот  |

**Вакаф** (арапски: وقف; турски: *vakıf*) – задолжбина основана според прописите на шеријатското право. Може да се основа во побожни, просветни или хуманитарни цели. Основачот (вакиф) сам ја одредува во задолжбинското писмо (вакафнама) целта на својот вакаф како и управникот (мутевлија). Правото на управување, основачот обично го задржува за себе и своите потомци, или одредува старешина на некое одредено семејство,така што оваа функција е наследна. 

Исак џамијата во Битола, дел од голем вакаф
Вакафското добро, според шеријатското право, е неотуѓиво и непреносливо. Со текот на времето од се отстапило со издавање на вакафските добра под закуп. На нашите простори вакафи се основани во турско време, почнувајќи од XV век. Најчесто истите се основале за верски и верскопросветни потреби: џамии, мејтефи, мектеби, медреси, библиотеки, установи за вршење обреди на поедини дервишки редови текии. Имало доста случаи кога вакафи се основале и во други цели – градење преноќишта (мусафирхани и карвансараи, кујни за исхрана на патници, сиромаси, ученици и вакафски службеници (имарети), градење на јавни бањи (амами), мостови, саат-кули, водоводи, чешми (шадрвани), градба на болници и гробишта, градење анови, пазари (безистени), занаетчиски работилници и станбени згради. Многу вакафи служеле за потребите на сите жители, без разлика на нивната верска припадност, како конаци, кујни, јавни бањи, водоводи, чешми, мостови, болници, пазари. За време на турското владеење одредени вакафи биле под врховен надзор на државата.

Треба да се спомене дека вакафите во сите исламски земји одиграле важна улога во урбаниот развој бидејќи на ваков начин се изградени скоро сите објекти од јавно значење во поедини населби.

Тесната врска меѓу религијата, моралот и шеријатското право се гледа во тоа што не може да се стори вакаф имот стечен на нечесен начин. Така, во вакаф не може да се дадат работи стекнати со насилство, измама и коцка. Често во повелбите за основање на вакаф (вакафнама) изречно кажува дека добротворот тоа добро „го стекнал на дозволен начин и го издвојува од својот чист имот".

Поврзано
--------

* Зеамет
* Тимар
* Хас (имот)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85022661
* GND: 4197472-4
* BNF: cb12011775q (податоци)

 |

 |
**Васко Панчаровски** (Габреш, Костурско,  1932
 - Торонто, Канада, 11 април 2009

) бил канадски и македонски хуманист, еден од најголемите борци за македонските човечки права во дијаспората.

Животопис
---------

Панчаровски е роден е во село Габреш, Костурско во 1932 година. Ја доживува голготата на децата-бегалци од Граѓанската војна во Грција, жртви на грчкиот монархофашизам. Живеел во Чехословачка сè до доаѓањето во Канада, а дипломирал историја и географија на Универзитетот во Прага. Придонесот на Панчаровски во борбата за правата на Македонците во соседните земји е огромен. Тој во почетокот на 90тите години на XX век бил еден од основачите на Македонското интернационално движење за човечки права и иницијатор за формирање на Здружението на децата-бегалци од Егејскиот дел на Македонија на северноамериканскиот континент. Починал во Торонто, Канада на 77 годишна возраст на 11 април 2009 година.

Наводи
------

1. ↑  Ристова, Лилјана (22 април 2009). „Кој беше Васко Панчаровски". Утрински Весник. Посетено на 2011-12-05.
2. ↑  „Почина хуманистот Васко Панчаровски". Дневник. 12 април 2009. Посетено на 2011-12-05.[*мртва врска*]
**Беким Сали** (роден во Скопје) е политичар, и поранешен министер за здравство во Владата на Република Северна Македонија.

Биографија
----------

Средно училиште завршил во 1997 година во СМУГС „Д-р Панче Караѓозов" во Скопје. Во 2007 година дипломирал на Стоматолошкиот факултет во Скопје, по што продолжува на постидпломски студии за јавно здравје.

Зад себе има ангажмани во невладиниот сектор за здравство како и во министерството за здравство. 

Основач е и претседател на Здружението за здравствена култура и воспитание „ПроВита" – Скопје. Свето професионално искуство го надградувал како член на Стоматолошката комора на Република Северна Македонија, член на Здружението на албански стоматолози и член на Здружението на Албанските имплантолози во републикава. 

Учествувал на научни активности од областа на стоматологијата организирани од Стоматолошката комора и Здружението на албанските стоматолози на Република Северна Македонија. 

Во 2008 година ја основал и бил директор на стоматолошката клиника „Молар" во Скопје.

Од 2009 до 2010 година е шеф на кабинетот на министерот за здравство и претседател на Управниот одбор на Фондот за здравствено осигурување.

Своето политичко искуство го отпочнува како претседател на огранокот на општина Чаир на движењето „Беса". Од 2019 до 2020 година бил организациски секретар на партијата „Алтернатива". Од 2020-2022 година бил генерален секретар на „Алтернатива" и кандидат на локалните избори во Чаир. 

Течно говори: македонски, англиски и турски јазик.
Каталонски мажи кои носат баретини
**Баретина** (множина: *баретини*, деминутив од *барето* „капа") е традиционална капа што често ја носеле мажите во делови од христијанските култури на Средоземното Море како што се Каталонија, Валенсијанската заедница, Балеарските Острови, Прованса, Корзика, Сицилија, Малта, Сардинија, дел од Неапол, дел од Балканот и делови од Португалија.

Историја
--------

Во Каталонија и Ибица, мажите носеле баретини до 19 век, особено во руралните области. Дури и во 1940-тите и 1950-тите, децата во руралните области сè уште често ги носеле. 

Животот во градовите и малите села во доцните 1940-ти и раните 1950-ти, каталонски деца кои носат барети
Имала форма на торба, направена од волна, обично црвена, или понекогаш виолетова.

Денес, *баретина* повеќе не се носи во секојдневниот живот, но сè уште се користи во традиционалните танци или како симбол на каталонскиот идентитет. Сликата со акварел од 1885 година на продавач на весници (приватна колекција) е можеби една од најпознатите каталонски слики, бидејќи прикажува изнемоштен човек кој стои решително, весници паѓаат од неговата преносна дрвена кутија, со изглед на толеранција и издржливост во неговото лице, додека цело време гордо ја носи неговата баретина.

„Продавачот на весници", непознат уметник, 1885 година. Рано општествено и симболично сликарство за независност на Каталонија
Сликарот Салвадор Дали понекогаш носел *баретина* во 20 век.

Во популарната култура
----------------------

Моменти пред финалето на Светското првенство во ФИФА 2010 година помеѓу Шпанија и Холандија, напаѓачот на теренот Џими Џамп втрчал на теренот и се обидел да постави баретина на трофејот на Светското првенство пред да биде фатен од неколку чувари.

Поврзано
--------

* Фригиска капа
* Беретка

Наводи
------

1. ↑  Salvador Dalí amb barretina
2. ↑  „World Cup 2010: Pitch invader fined for attempt to steal trophy". *the Guardian* (англиски). 2010-07-13. Посетено на 2022-11-18.

Надворешни врски
----------------

* (на каталонски) Опис и историја на баретина
* (на каталонски) Графичката историја на баретината
* (на каталонски) Barretina.com, се што треба да знаете за баретината и каталонската култура
* (на каталонски) Colla de sa Bodega (традиционална облека во Ибица и танцување) Архивирано на 23 јули 2011 г. Архивирано 2011-07-23 во Wayback Machine.
Дана Затопкова (2014)
**Dana Zátopková** ( чешки изговор: [ˈdana ˈzaːtopkovaː] ; родена **Ингрова**[ˈɪŋɡrovaː], 19 септември 1922 - 13 март 2020 година)    била чешки фрлач на копје. Таа го освоила златниот медал за копје на Летните олимписки игри 1952 година (само еден час откако нејзиниот сопруг, Емил Затопек, победил на 5.000 метри),  и сребрениот медал на Летните олимписки игри 1960 година. Таа била европска шампионка во 1954 и 1958 година. Таа, исто така, поставила светски рекорд во 1958 година (55,73 м) кога имала 35 години, што ја прави најстарата жена што го соборила на атлетски натпревар на отворено.

Затопкова и нејзиниот сопруг биле сведоци на свадбената церемонија на олимписките златни медалисти Олга Фикотова и Харолд Коноли во Прага во 1957 година. Емил разговарал со чехословачкиот претседател Антонин Запотоцки за да побара помош Олга да добие дозвола да се омажи за Коноли. Иако не е јасно колку тоа помогнало, тие добиле дозвола неколку дена подоцна.

Достигнувања
------------

| Година | Натпреварување | Град | Место | Настан |
| --- | --- | --- | --- | --- |
| Representing Чешка Чехословачка |
| 1948 | Olympic Games | London, United Kingdom | 7th | 39.94 m |
| 1950 | European Championships | Brussels, Belgium | 5th | 41.34 m |
| 1952 | Olympic Games | Helsinki, Finland | 1st | 50.47 m |
| 1954 | European Championships | Bern, Switzerland | 1st | 52.91 m |
| 1956 | Olympic Games | Melbourne, Australia | 4th | 49.83 m |
| 1958 | European Championships | Stockholm, Sweden | 1st | 56.02 m |
| 1960 | Olympic Games | Rome, Italy | 2nd | 53.78 m |

* Биографија на zivotopisyonline.cz

Надворешни врски
----------------

* Предлошка:Olympics.com\* Предлошка:Olympics.com

1. ↑  „Zemřela Dana Zátopková". *Deník N* (чешки). 2020-03-13. Посетено на 2020-03-13.
2. ↑  Obituaries, Telegraph (March 13, 2020). „Dana Zatopkova, Olympic javelin champion whose love affair with Emil Zatopek enthralled the sporting world – obituary".
3. ↑  Litsky, Frank (March 13, 2020). „Dana Zatopkova, Champion Javelin Thrower, Is Dead at 97".
4. ↑  Wallechinsky, David (2012). *The Book of Olympic Lists*. стр. 23. ISBN 978-1845137731.
5. ↑  „Olga Fikotová-Connolly: 1956 Olympic champion dubbed "traitor" in communist Czechoslovakia over romance with US athlete". *Radio Prague International*.
Арабати баба-теќе е бекташко теќе во Тетово
**Бекташите** се исламски суфиски ред. Редот бил основан во XIII век од страна на Хаџи Бекташ Вели. Бекташите биле сметани за заштитници на јаничарите. Тие ги признаваат дванаесетте имами, а главна личност за нив е Али, кого го поврзуваат со Алах и Мухамед. Во нивните обреди има некои елементи слични со христијанските обреди, кои ги примиле во Анадолија и при нивното ширење на Балканот. Султанот Махмуд II го укинал бекташкиот ред во 1826 година. Потоа, тие бавно се здобиле со слобода во ерата на танзиматот. За време на републиката, Кемал Ататурк ги забранил сите суфиски редови. Бекташките водачи се преселиле во Албанија, и воспоставиле свое седиште во Тирана. Во Македонија, бекташите имаат свои теќиња во Тетово, Кичево и други места.

|  |  |
| --- | --- |
| Stub icon | *Оваа статија исламот е никулец. Можете да помогнете со тоа што ќе ја проширите.** п
* р
* у
 |
**Васо Николоски** — македонски поет.

Животопис
---------

Васо Николоски е роден на 20 март 1955

 година во с. Балин Дол, Гостиварско. Завршил Филолошки факултет во Скопје. Работи како библиотекар во oсновното училиште „Св. Климент Охридски" - Скопје. Член на Друштво на Писатели на Република Македонија од 1989 година. Автор е на книгите: Пожари (поезија, 1983), Дното на Ахеронт (поезија, 1987, Проколнато Дрво (поезија, 2001), Часовничарот (поезија, 2010). Добитник е на наградата „Студентски збор" за дебитантска книга на Струшки вечери на поезијата. Застапен е во многу поетски антологии. Преведуван е на: англиски, полски, бугарски, српски, хрватски, албански и турски јазик.

Наводи
------

1. ↑  Македонски писатели/Macedonian writers, Друштво на писатели на Македонија, 2004, стр. 183.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |